Downloaded from YTS.MX
Official YIFY movies site: YTS.MX
Kære hr. Killion,
mindepladen bør bære navnene på dem,
der hjalp med undfangelsen af Louise Brown, den første reagensglasbaby.
Ikke mindst Jean Purdy.
Hun rejste til Oldham med mig i ti år
og hjalp lige så meget med projektet som os.
Jeg var biolog, Patrick var fødselslæge, og Jean…
Uden hende havde intet af dette været muligt.
BASERET PÅ EN SAND HISTORIE
Pas på!
Pokkers.
CAMBRIDGE MAJ 1968
Jeg skal tale med dr. Edwards.
Han er midt i et eksperiment. Du kan vente derinde.
Tak. Jeg venter gerne.
Bare…
Skal jeg flytte det?
Må jeg tørre min sko på radiatoren?
Du har læst om dr. Edwards.
- Hans arbejde med pattedyrs udvikling er… - Imponerende.
Jeg håber, du kan tåle synet af bare fødder.
Der er hul i mine strømper. Man kan se min tå.
To tæer.
Jeg siger, at du er her.
Ja. Jeg forstår.
Næste kandidat er her, Bob.
For helvede. Stop.
Sylvia er væk. Hun var lige blevet gravid.
Jøsses, Bob.
Træd varsomt. Hun er mere værd end jeres sko.
Sylvia!
- Sylvia! - Hun er der!
- Hvor? Jeg kan ikke se hende. - Under bordet.
Sylvia. Jeg ved, du er ked af, at Patty har fået unger.
- Kom nu. - Det vil også ske for dig, Sylvia.
Jeg skal bare ændre et par småting.
Jeg er ikke god til at holde mig fra et postyr.
Hvem er du?
Jean Purdy. Jeg søger administratorstillingen.
Du har kun én sko på.
Den anden tørrer på dit kontor.
- Hvordan fanger du mus? - Med rene hænder og tålmodighed. Dig?
Jobbet er dit.
Du ved intet om mit arbejde med sygepleje og forskning.
De ph.d.-studerende har gennemgået ansøgerne. Kan du køre?
Jeg er uddannet på Addenbrookes Hospital.
Jeg har arbejdet på Southampton Hospital og Papworth. Med vævsafstødning.
Kom klokken 8.00. Vi skal mødes med en fødselslæge.
Arun, kom Sylvia tilbage i buret. Tak.
Patrick Steptoe har lige udgivet en vejledning i laparoskopi.
Forskningsrådet hader ham,
men med hans evner inden for kikkertoperationer
vil han være god at have på vores hold.
Det hold, som du ikke har fortalt mig om.
Vi skal kurere barnløshed. Vi skal hjælpe med at lave babyer.
Du er chokeret.
Jeg vidste, du arbejde med reproduktion…
Fantastisk. Det bliver fantastisk.
Hvis æggestokkene kunne undersøges på forhånd…
Tak.
…ville vi have et forvarsel om endometriose.
Vi kunne se antallet af æg.
Problemet er, hvordan vi gør det.
Laparoskopi.
Jeg er fortaler for udviklingen af en ny laparotomi, der kan…
Laparoskopi ville være bedre.
Man kan kun se æggestokkene
og komme til kilden til endometriosen med en laparotomi.
Man åbner maven med et stort snit her eller her.
- Vrøvl. Du tager fejl. - Det er et foredrag, ikke et møde.
Han spilder tiden på uduelig videnskab.
Dette er Royal Society.
Vis lidt respekt for min uduelige videnskab.
En laparoskopi giver mulighed for at se æggestokke og æggeledere
uden at lave mere end meget små snit.
Laparoskopi er en ekstremt farlig teknik.
Din såkaldte operation er en famlen i blinde
uden hensyn til patient eller sygdom.
Og det er ikke dit foredrag.
Jeg ved det. Undskyld. Tilgiv mig.
Men må jeg underbygge min påstand med nogle dias, som jeg har med?
- Steptoe. Bob Edwards. - Ja?
- Vi talte i telefon for noget tid siden. - Jeg kan ikke huske alle telefonopkald.
Giv mig et øjeblik. Jeg ville gerne høre mere om kikkertoperationer.
Jeg har travlt.
Med at tale med dem, der forviste dig til Oldham? De hader dig.
Jean Purdy. Hun leder vores laboratorium.
Gør hun? Held og lykke.
Dit udstyr giver adgang til æggestokkene med et mindre indgreb.
Oldham er et godt hospital, og der var ingen stilling i London.
Der var stillinger til dine kolleger, som de kunne lide.
Har du undersøgt mig?
Det har jeg. Hun prøver at få dig til at lytte til mig.
En mærkelig strategi, Jean.
Hvordan omgik du varmeproblemet?
Hvilket varmeproblem?
Jeg må tilbage til Oldham. Min tog kører klokken 15.25.
Klokken 15.25? Det er om en halv time. Vi går med dig.
Under laparoskopien har man brug for lys, så man ikke famler rundt i mørket.
Men pærer afgiver varme. Hvordan undgår man overophedning?
Tyskerne har udviklet et laparoskop, hvor lyset ledes via spejling.
Ingen pære, ingen varme.
- Han er genial. - Tyskerne er geniale.
Vi har samme mål. At afhjælpe infertilitet.
Både din og vores videnskab har begrænsninger.
Hvilke begrænsninger?
Du har udviklet en procedure til at placere sæd i æggelederen.
- Har jeg det? - Det løser ikke problemet.
Sæd opfører sig uforudsigeligt.
Men tænk, hvis vi kunne placere et befrugtet æg i æggelederen.
Du udtager et æg med dit fantastiske udstyr,
giver det til os, der befrugter det med vores fantastiske udstyr,
og du sætter det ind igen.
Chancen for graviditet vil stige drastisk.
Tror du virkelig, du kan befrugte et æg uden for kroppen?
Jeg har ingen dias, men jeg er tæt på.
Tak.
…toget klokken 17.35…
Du underviser på Cambridge, dr. Edwards, ikke?
- Jo. - Alt mit udstyr er i Oldham.
Cambridge ligger 320 kilometer derfra.
På kort sigt etablerer vi os hos dig. Det er fire timers kørsel.
På lang sigt ansøger vi Forskningsrådet om midler til at flytte dig sydpå.
Hvis du er villig til at flytte sydpå.
Jeg kan nok overtales.
Vi har brug for kvinder, der vil bidrage med ovarievæv.
Jeg har nogle patienter,
der måske vil hjælpe, hvis jeg fortæller om projektet.
Han har både evnerne og kontakterne.
Er I klar over, at vi vil blive udskammet? Kirken, staten, verden.
Vi vil forene dem alle mod os.
Men vi har mødrene. Mødrene støtter os.
Hvis jeg ikke går nu, når jeg ikke toget og kommer aldrig hjem.
Bob. Jean.
Er du med?
Du er med, ikke?
Jeg håber, vi tales ved.
Godt, Jean. Rigtig godt.
Dine bemærkninger om Oldham ramte plet.
Du er umulig.
Vi gør det umulige muligt. Vent og se.
Kom nu, mor. Pastor Paulson ser helst, at vi kommer tidligt.
Kom så.
Sløve padde.
- Ret dig op. - Det gør jeg.
Nej, du gør ej. Du viser dig ikke fra din bedste side.
Vil du have et stykke med glasur? Eller en scone?
Hvad med mig? Vil han have mig? Jeg smager godt med glasur.
Var din mund.
Jeg lyder som dig, når du har fået lidt at drikke.
Du ved, det passer.
Vent. Jeg har din tallerken.
I passer godt på mig.
Vi skal passe på dig. Du ser tynd ud.
Min frugtkage.
Ekstra cocktailbær. Kun til dig.
Det var en god gudstjeneste. Især prædikenen.
- Tak, Jean. - Pastor.
Lidt at drikke.
Jeg har det godt, mor.
Kirken er vigtig for mig,
men mit liv er endelig ved at ændre sig, og jeg kan lide det.
Du skal stadig rette dig op.
Først prøvede vi med mus. Så kaniner.
Jeg testede endda en vild hare.
Liderlige vilddyr i naturen,
men i et bur virker hverken pisk eller gulerod.
Du prøvede nok begge dele.
Musene har båret frugt. Også kaninerne.
For nylig med Barry Bavister har vi haft…
Barry Bavister? Det lyder opdigtet.
Han er en ph.d. i mit laboratorium.
Han brugte et helt år på at udtage hamsteræg.
Han kom dem i en petriskål med en ny base, der var fyldt med bikarbonat.
Han har haft stor succes.
Han udtager og bader æg i base og hamstersæd?
Så sætter han dem tilbage i moderen, og pludselig har vi et kuld hamsterunger.
Er dette baseret på håbet om, at mennesker er som hamstere,
og at Barrys serum virker på dem?
Den ædle gnaver viser vejen.
Kun 84 kilometer til Manchester.
Derfra er der 13 til Oldham. Vi er der næsten.
Du er som en skoledreng på første skoledag.
Det er, fordi det er min første skoledag.
OLDHAM HOSPITAL
Kershaws Hospital er bagved.
Portør til hovedindgangen.
Er det fugt?
Det er ikke fugt. Det har lige regnet. Hvem er I?
Dr. Edwards og Jean Purdy.
Ja, hr. Steptoe fortalte mig om jer.
Jeg er oversygeplejerske. I søger et laboratorium.
Kom med.
Jeg tænkte, at det kunne bruges.
Det er perfekt.
Skønt.
Undskyld mig.
JANUAR 1969
Nålen trænger nu ind i æggestokken.
En smule luft, tak.
En god follikel, der forhåbentlig har et godt æg.
Kigger de på?
Han står lige uden for døren, hr. Steptoe.
- Vi har en follikel. - Godt.
Lad os finde det æg, dyppe det i Barrys magiske medium
og tilsætte det til sæden.
Vent.
Hvad? Hvorfor?
Det er det første.
Det første af mange.
Vi har ægget.
Godt.
Jeg forstår stadig ikke, hvorfor du praler.
Vi har intet at prale af.
Hvorfor så udgive noget i et videnskabeligt tidsskrift som Nature?
Fordi vi er tæt på at have noget.
Vi er snart klar til at arbejde med kvinder.
- Hør ham sige "kvinder". - Hvordan siger jeg det?
Jeg er helt enig.
Du ville sige "mus" på samme måde.
- Jeg kan lide mus. - Meget mere end kvinder.
Næsten lige så meget.
Hvor mange døtre har du lige?
Jeg har flere mus, end jeg har døtre.
Jeg åbner.
Tak, min skat.
Kun to er befrugtede.
Ud af 56. Det er mindre end fire procent. Det er fra din egen artikel.
Atten viste tegn på befrugtning.
Det er med donoræg fra hysterektomipatienter.
Når vi begynder at arbejde med kvinderne…
Hun siger "kvinder" ligesom ham.
Vi håber på fantastiske resultater.
Lad dig ikke gå på, Jean.
Maggie elsker at kritisere mig.
Jeg siger bare, at du sætter journalistik højere end videnskab.
Det er en mand, der vil tale med dig om vinduerne.
Vinduer?
Giv mig noget.
Kom nu, Maggie. Du kender rutinen.
Man skriver, man lover mere,
og når spændingen stiger, går man til Forskningsrådet.
Det er sådan, de får støtte til at komme væk fra Oldham.
Hvis Kershaws Hospital er så forfærdeligt, burde de bare give op.
Idioter.
- Hvad så? - Hvem var det?
Det var Daily Mirror.
De bad mig svare på, om jeg er dr. Frankenstein.
Han sagde, det handlede om vinduerne.
Bob, du får ekstra creme, hvis du sætter dig igen.
Du skræmmer børnene.
Han er vant til, at etablissementet hader ham.
- Han nyder det lidt. - At blive svinet til?
Jeg tror, han ser det som en del af rollen.
Som forkæmper for reproduktion, for mødre og kvinder og så videre.
Jeg bor her.
Skal jeg komme med op?
Komme op?
Jeg er tiltrukket af dig, hvis du er tiltrukket af mig.
Det håber jeg. Jeg ved det ikke.
Beklager.
Intet problem.
Jeg håber, det var i orden at spørge?
Bestemt. Jeg er smigret.
Godt. Farvel.
Hvis du ikke falder for mig, er sex fint.
Ja. Selvfølgelig.
- Det er en aftale. - Godt.
PATIENTGRUPPE
PATIENTGRUPPE A
7. MAJ 1969
Jeg tror ikke, det gør skade, men det vil nok ikke resultere i et barn.
Undskyld?
Jeg tror, at chancen for succes er lille.
Det er vigtigt, I ved det.
Jeg forstår det ikke. Hvorfor skulle vi gøre det?
Fordi det måske betyder, at andre får børn.
Jeg har lov at håbe, ikke? Jeg kan håbe, at jeg har en chance?
Det er usandsynligt, men…
Jeg vil have et barn.
Du er sygeplejerske.
Jeg arbejder med forskning. Det har jeg gjort længe.
Du skal hjælpe syge mennesker.
Ifølge Bob er barnløshed en sygdom.
At lave babyer i reagensglas?
At lave babyer til mødre, der ønsker dem.
"Isak bad til Herren for sin kone, fordi hun var ufrugtbar.
Herren bønhørte ham, og hans kone Rebekka blev gravid."
Første Mosebog, kapitel 25, vers 21.
Bøn er svaret, ikke?
Lad den trække.
Du er ung. Du forstår det ikke, men man bør ikke lege Gud.
Hvad synes du om briller og kunstige tænder?
Skal folk hellere være blinde og tandløse?
Det er Guds vilje, ikke?
- Bob siger… - Bob siger.
Bob siger!
- Han har en måde at sige det. - Så er der den anden.
Han er abortlæge.
Din kirurg. Steptoe. Det står i avisen.
Det vidste du ikke, vel?
Han leger både Gud og Djævlen.
REAGENSGLASHELVEDE!
- Det er lovligt nu. - Det er stadig forkert.
Jeg foretager ikke aborter, mor, og jeg er stolt af det, jeg gør.
Gudskelov.
Lad os håbe, du har nok stolthed til os begge,
for jeg har kun fortvivlelse lige nu.
Hvis du vidste, hvordan jeg pralede af dig.
Alle dine kvalifikationer. Er det, hvad du gør med dem?
Denne synd?
Jeg hjælper folk.
Pastor Paulson har foreslået, at du ikke kommer i kirke.
Det bestemmer han ikke.
Vores præst taler på manges vegne.
Og Jean…
Du skal ikke komme her.
Mener du det, mor?
Hvis du vælger det her frem for mig…
…så mener jeg det.
Det her beder mig ikke om at vælge. Det gør du.
Baseret på dyreforsøg mener forskere, at der er større risiko for misdannelser,
når befrugtningen finder sted uden for kroppen.
Ifølge Edwards og Steptoe har den nyeste forskning
ikke fundet bevis på misdannelser.
Tak.
Pølsen.
Over 5.000 år gammel.
Der blev fundet rester i egyptiske grave.
De fyldte kødrester i kotarme.
Jeg er ikke god til tavshed.
Så bliv god til det.
Ja. Det er vist alle.
I skal komme til Kershaws Hospital hver dag og få jeres hormonindsprøjtning.
For at fremme ægproduktionen.
Derefter udtager vi jeres æg og tilføjer jeres mænds sæd.
Hvis et æg bliver befrugtet, implanterer vi embryoet i jer.
Stil alle de spørgsmål, I vil.
Kathy Gibson.
Du er først.
Du skal have en indsprøjtning i bagdelen,
så træk din nederdel ned og læn dig ind over sengen.
Okay.
Du er enten med os eller mod os.
Ikke i dag, Muriel.
Er det en dreng, så glem ham.
Er det penge, kan vi måske hjælpe.
- Er det alvorligt, er det her et hospital. - Belær mig ikke, Muriel.
Oversygeplejerske.
Jeg er oversygeplejerske.
Det er langt mere end en titel for mig.
I foretager aborterer, oversygeplejerske.
Jeg er kristen. Min mor ville…
De andre læger siger nej.
- Hr. Steptoe skal foretage dem alle. - Det skal han ikke.
Ved du, hvor mange piger kommer til skade, fordi de går til en kvaksalver?
Det tænkte jeg nok.
Jeg troede, vi skulle lave babyer.
Du tog fejl.
Vi skal give kvinder et valg.
Et frit valg.
Det er alt, der betyder noget for mig. Det burde det også være for dig.
Så tag dig sammen.
Velkommen til den kontroversielle biolog, dr. Robert Edwards.
Hvad er din holdning til professor Watsons påstand om,
at det, du gør, er ekstremt farligt?
At det kan føre til fabrikation af mennesker?
Det lyder, som om vi laver pølser.
Han er en førende forsker,
der gjorde en af vores tids største opdagelser, DNA,
mens du har lovet meget og leveret meget lidt.
JEG ØNSKER BRÆNDENDE ET BARN
DIT PROGRAM ER VORES ENESTE HÅB
Jeg anerkender James Watson.
HJÆLP OS
Handler det bare om at skabe splid? Søger du bare opmærksomhed?
Nej. Tænk på briller eller kunstige tænder. Det er, hvad vi…
Forbandede briller.
Det er mig, mor.
Jeg har din yndlingsmarmelade med.
Jeg stiller den ved døren.
FAMILIEMARMELADE
Der er grænser for, hvad du bør udsætte dig selv for.
- Bob udsætter sig selv for det. - Bob er gjort af et særligt stof.
Uigennemtrængeligt for…
Mange ting.
Og han har støtte. Det er ikke kun dig.
Ruth er en dygtig forsker, og så er der…
Jeg forsker i blod.
Jeg forsker i blod med Bob. Det kan blive hans gennembrud.
Kunstig befrugtning mislykkes måske. Hvordan vil du så have det med…
Hvad det har kostet dig?
Jeg er dedikeret.
Og det er fantastisk.
Men du er også en datter, og…
Så er der mig.
Kan vi bare spille og tale om det en anden dag?
Får jeg point for at prøve?
Du får altid point for at prøve.
Jeg vinder.
Det kan jeg se.
Der fik du mig.
Kan jeg hjælpe med noget?
Nej.
Jeg lukkede bare øjnene et øjeblik.
Patrick.
Du udmatter ikke dig selv, vel? Det…
Jeg er ikke udmattet.
Hvor vover du?
Du lovede mig en god pensionisttilværelse.
Fuld af god vin og ferier.
Lov mig at have noget energi tilbage til den tid.
Sæt dig hos mig.
Kom.
Det glæder jeg mig også til.
Men det her…
Det, vi laver…
Det er vigtigt.
Dumt.
Har du overvejet at øge kuldioxidniveauet?
Når vi dyrker oocytterne?
Hvad med… Det er på fem procent. Hvad med at prøve otte procent?
Det lyder godt. Vi kan prøve.
Tror du stadig på Barry Bavisters mirakelmedium?
- Jeg tror på alle andre end mig selv. - Du klarede det fint.
Pølser.
Hvorfor talte jeg om pølser?
Du klarede det fint.
Jeg er bare…
Det er…
De vil have mig til at føre an. Jeg…
Jeg må føre an.
FRANKENSTEIN BOR HER
Neil Robinson.
John Graham.
Peter Walker.
Tak.
For pokker.
Jeg føler mig som kvæg.
Undskyld?
Det er ikke hr. Steptoes skyld.
Han har travlt, men han er stadig venlig.
Men når vi kommer herind, ser du ikke ligefrem glad ud for at se os.
Gør jeg ikke?
Og du kigger på min bagdel meget af tiden, når du ikke ser glad ud.
Jean, er du herinde?
Jean?
Bob, det er dametoilettet.
Jeg ved det. Undskyld. Det er bare…
Der er noget, du skal se.
Det er smukt.
- Hvad end der er med dig… - Der er ikke noget med mig.
Hvor mange celler er der?
Halvfjerds menneskeceller, der vokser uden for livmoderen i et embryo.
Det var første fase.
Vi kan få støtte nu. Slut med de endeløse ture til Oldham.
Slut med at være væk fra Ruth og børnene. Slut med problemer.
Alt…
Alt ændrer sig herfra.
Forskningsrådet skal vurdere, om arbejdet er muligt
og i videnskabens interesse.
FEBRUAR 1971
Har I for eksempel overvejet,
om de børn, der måtte blive født, vil være normale,
hvis det nogensinde lykkes?
Nævn et videnskabeligt fremskridt, der ikke har indebåret overvejelser…
Så er der det samfundsmæssige spørgsmål.
Forskningsrådet har brugt mange ressourcer på problemet med overbefolkning.
Tillad mig at sige, at det er en helt anden diskussion.
Benægter du, at overbefolkning er et problem?
Nej. Men det er et problem, at de ufrugtbare straffes
for de frugtbares synder.
Både infertilitet og overbefolkning er videnskabelige problemer.
Men de to løser ikke hinanden.
Du taler godt for dig, dr. Edwards.
Jeg nyder at høre dig i radioen.
Hvilket fører os til spørgsmålet om, hvor mange det vil gavne.
Det er et meget specifikt problem som påvirker et meget lille antal kvinder.
Et lille antal?
Du forstår vist ikke, frk. Purdy,
at vi tjener hele det videnskabelige samfund.
Ville en maskulin vinkel gøre projektet mere spændende?
Lad os ikke simplificere problemet.
Jeres projekt er måske spændende i jeres øjne,
måske også i mediernes øjne,
men er det spændende i videnskabens øjne?
Ja.
Det er Forskningsrådet opgave at svare på, om det vil bidrage
til forståelsen af, hvordan vi lever i denne verden?
Ja. Det vil det.
Dr. Edwards, tak.
Der er kvinder, mange kvinder,
der tror, at hvis de ikke kan få børn, har de svigtet deres ægteskab og dem selv.
De forstår ikke, hvad livet er uden børn.
Infertilitet er en brutal sygdom, der ødelægger ægteskaber og liv.
Hvis I ikke kan se det, burde I skamme jer.
"Skamme jer."
Det kunne jeg have gjort bedre.
Du sagde sandheden, og vi havde allerede tabt.
Bare jeg havde overtalt dem. Vi har brug for penge.
Nej, vi vil have penge.
Vi arbejder i en udbygning.
Det burde ikke kunne lade sig gøre at bedrive videnskab der.
Jeg bruger min tid i en bil. Jeg ser ikke min kone og mine børn.
- Bob. - Nej. Du hader det lige så meget som mig.
Du er udmattet. Du virker altid trist.
Tror du, det er turen, der gør mig trist?
Hvad ellers?
Jeg forstod ikke, at det var det værd.
Jeg forstod videnskaben, men det var…
Det var hårdt for mig.
Du ser ikke kone og børn. Jeg har mistet min kirke og min mor.
Men da de såkaldte forskere gjorde sig til dommere over os,
indså jeg, at ingen andre vil gøre det her.
Det er vores kamp. Vi har intet valg.
- Det var beviset på det. - Kom nu, Bob.
Kershaws Hospital går an, ikke?
Indretningen er rædsom.
Men selskabet er indimellem godt.
Bliv ikke for gode venner. Hun er min ven.
Trisha Johnson?
Din mand er aldrig med.
- Undskyld? - Din mand. Han er her aldrig.
Han er færdig med at drømme.
Er han en god mand?
Han ville have en søn.
Til vores bryllup sagde han: "Jeg fortæller Stu, hvor smuk du var."
Stuart?
- Kan vi måske… - Undskyld.
Han er sød mandag til torsdag.
Han drikker om fredagen.
Du må have lagt mærke til de blå mærker.
Ja. Jeg vidste bare ikke, om du ville tale om dem.
Jeg gør det ikke…
Det er ikke for hans skyld. Det er for min.
Undskyld.
Jeg siger, du behandler os som kvæg, og behandler dig som en klud.
Jeg burde have hørt efter. Undskyld.
Jeg ved, hvad I går igennem…
Vi kalder os æggeklubben.
Pigerne.
Æggeklubben?
Jeg kan lide det.
Jeg sender Rachel ind.
Hej.
Hvordan går det?
- Godt. Hvad med dig? - Fint.
Nogen resultater?
Sag nummer 136 mislykkedes.
Kathy.
Det virker ikke.
Graviditetshormonet laver rav i de andre hormoner.
Østrogen og progesteron løber løbsk.
Implantation er umulig.
Vi kan prøve at booste østrogen og progesteron næste gang.
Vi kan prøve.
Vent. Vi skal forberede opløsningerne.
Jeg må tale med Kathy. Hun bliver ked af det.
- Kathy. - Hej, Jean.
- Hej. Hvordan går det? - Jeg er okay.
Vi har lige set resultaterne.
Det gør mig ondt.
Det lykkedes ikke.
Noget at rapportere?
Ikke noget, der er værd at tale om.
Vil du have min hjælp?
Hvorfor?
Jeg vil ikke antage noget eller blande mig.
Jeg ved, du værner om dit privatliv, men…
Jeg ved også, at vi aldrig har talt om dig og børn.
Jeg har nok antaget,
at du har eller tror, at du har, vanskeligheder selv.
Endometriose.
Det er slemt.
- Har du talt med nogen? - Én gang. Han var ikke til megen nytte.
- Vil du lade mig at undersøge dig? - Nej.
Jeg er ikke dårlig. Jeg kan måske hjælpe.
Du er den bedste kirurg. Det betvivler jeg ikke.
Det er utroligt, hvad videnskaben kan.
Lad os arbejde videre på den videnskab.
GODT NYTÅR 1973
Undskyld!
Pas på.
Jeg kan lide, når du er her.
Vi har godt af pauserne.
Ja. Hvis du siger det.
Jeg har et spørgsmål til dig.
Gaderne er våde, så jeg falder ikke på knæ.
Hvorfor?
Jeg har haft den længe.
Bare for at være sikker. Du ved vel, hvad det er?
Ja.
Vil du ikke se den?
Ville det være så slemt?
To børn, et fælles hjem, interessante samtaler de fleste aftener.
Jeg er kun kedelig om torsdagen.
Min mor ville blive glad.
En familiefar med et godt job.
Men jeg er ikke skabt til at være familiemenneske, Arun. Jeg…
Jeg kan ikke.
Intet har ændret sig.
Du ombestemmer dig.
Undskyld.
SYNDER
JANUAR 1973
Vi fik et telegram i aftes fra Landrum Shettles.
Er Amerika foran? Praler han igen?
Direktøren for hans fine hospital på Manhattan
opdagede, hvad han lavede, og udsatte embryoet for luft.
- Dræbte han det? - Shettles blev fyret.
- Du godeste. - Hvor respektløst.
At udsætte det for luft. At dræbe dets potentiale.
Jeg er blevet bedt om at forsvare vores arbejde på tv.
- Vi har ikke tid. - De har også spurgt James Watson.
Svaret skal findes i videnskab, ikke journalistik.
At rykke Forskningsrådet kræver offentlig støtte.
Offentlig støtte kræver resultater.
- Jeg forkludrede det sidste gang, men jeg… - Du er en dygtig forsker…
Men jeg er ikke den bedste på tv, og min tolerancetærskel er lav.
Jeg lover, at det bliver bedre denne gang.
Vi bør have vetoret over disse beslutninger.
- Gør det ikke. - Jean, hvad synes du?
- Skal jeg gøre det? - Nej.
Få debatter er mere intense end den, vi diskuterer i aften.
Vi lever i en tid, hvor videnskab kan gøre det muligt…
Bob.
James.
Det er en skidt ting.
- Det synes jeg ikke. - Jeg mener tv.
Det synes jeg heller ikke om tv.
Nobelprisvinder og professor James Watson og…
- Værsgo. - Dr. Robert Edwards.
Professor Watson, hvis jeg må begynde med dig.
Du er imod denne udvikling, ikke sandt?
Jeg er aldrig imod udvikling inden for videnskab,
men jeg er bekymret.
Spørgsmålet handler om misdannelse.
Forestil dig livet for et misdannet barn, der fødes som et resultat.
Det holdes i live… Dets liv er muliggjort af lægevidenskab.
Det rejser spørgsmålet om, hvad man gør med det barn?
Lader man det leve et handicappet liv i smerte,
eller overvejer man muligheden for barnemord?
Det handler ikke om at dræbe børn. Det handler om at lave dem.
Dr. Edwards, tillad professor Watson at tale færdig.
Jeg tilhører en generation af forskere født i Mengeles skygge.
Jeg er bekymret for, at vi havner i en situation,
hvor vi udfører arbejde, der kan vække lignende afsky.
Er jeg nazilæge?
Nej, du er en forsker, der er ligeglad med konsekvensen af dit arbejde.
Han har ret!
Dr. Edwards, svar.
Videnskab indebærer altid en risiko.
Hans opdagelse af DNA udgør store risici.
- Genteknologi… - Det er ikke en debat om DNA.
Genteknologi er et muligt resultat af opdagelsen af DNA.
Som han fortjent vandt Nobelprisen for.
Der er risici. Selvfølgelig.
Men kalkuleret risiko er afgørende inden for vores felt, som du ved.
Vi tager vare om vores patienter, og vi…
Skam dig!
- Det er forkert! - Ulækkert!
Lad dr. Edwards tale.
At få børn er ikke alt. Det ved jeg.
Nogle mennesker lever lykkeligt uden børn.
Men det burde være et valg.
Det er naturens valg!
Statistisk set kender de fleste her nogen, der ønsker, men ikke kan få børn.
- En søster, kusine, tante, veninde. - Nej!
Hvis I forstod, hvad barnløshed gør ved disse kvinder,
ville I forstå, at det opvejer risikoen ved forskning i kunstig befrugtning…
Vi lader tingene ligge.
- Philip Hayton er live i… - Jeg mener…
Jeg mener, at alle, der ønsker det, fortjener retten til at få et barn.
Over til dig, Philip.
- Her. - Tak.
Vi blev sendt hertil under krigen. Mig og min lillebror.
Vi var så bange.
Men da vi kom hertil…
Jeg havde aldrig set noget så smukt.
Fred.
Får.
Mange får.
Fårene var smukke, ikke?
Jeg vidste, hvad Watson ville sige,
men jeg troede ikke, de ville tage hans parti.
Hvorfor gør jeg det her?
Fordi der er brug for det.
Watson, Crick, alle Cambridge-snobberne ændrede alt med DNA,
fordi de overbeviste folk om behovet.
Vi er bare…
Jeg kan ikke…
Jeg kan ikke overbevise folk.
De vil ikke…
De vil ikke overbevises.
Dr. Edwards. Jeg har en besked til dig.
"Graviditetstest positiv. Patrick."
- Må jeg låne telefonen? - Ja.
- Ja? - Må jeg tale med Patrick?
Ja. Det er dr. Edwards.
- Jeg så dig på tv. - Patrick, det er ikke tid…
Valget af slips og jakkesæt hjalp ikke.
- Graviditeten. Er det de ekstra hormoner? - Stadig gravid, hvis det er spørgsmålet.
Vi er der i morgen.
Jeg vil bare ønske tillykke til jer begge.
Hun er ikke gravid. Vi har gjort en anden gravid.
- Hun hedder… - Rachel.
Rachel, det er rigtigt, og det er fantastisk.
Løb ikke på gangen. Der kan ske ulykker.
Hvordan har Rachel det?
Hun blomstrer indtil videre. Det er Sally, jeg er bekymret for.
Jean, kom nu.
- Sally… - Jeg vil fortsætte med medicinen.
Jeg forstår, men dit underliv er hævet.
- Sig det ikke til hr. Steptoe. - Der er jeg nødt til.
Du må nok vente et par måneder, men du skal nok blive klar igen.
Undskyld.
Hvad siger man?
Håbet beskæmmer ingen.
Spørgsmål.
Tror du, æggeklubben vil på udflugt?
Udflugt?
Klubber tager på udflugter.
Hvor end vi kommer hen
Bliver vi altid spurgt om
Hvem vi er
Og hvor vi kommer fra
Vi er fra Oldham
Og vi er ufrugtbare
Helt ufrugtbare
- Men betyder det noget? - Ja, det gør!
Jeg må hellere lade være.
Jeg vil helst ikke.
I det her vejr.
Hvis jeg er den første. Hvis det lykkes…
Jeg har set, hvad I bliver udsat for. Jeg vil ikke have, at mit barn skal…
Det sker ikke. Bob håndterer pressen.
Du skal bare være mor.
Hvis det sker.
Jeg vil ikke love noget. Hvem ved, hvad der sker?
Men jeg kan love dig, at den pleje, du får de næste par uger,
vil være uovertruffen.
Okay?
Okay.
- Ja. Ønsk mig held og lykke. - Du går med!
- Jeg gør det. - Afsted!
Afsted!
Kom nu, Jean.
Allesammen.
Kom nu!
Allesammen, kom fremad.
En, to, tre…
Oldham!
- Elsker det. - Så blæsende!
Det var en god idé.
Han har sagt, det er sidste gang.
Hvem? Harry?
Nej. Hr. Steptoe.
Jeg bliver 36 år. Så er jeg ikke relevant for jeres studie.
Det er okay.
Jeg mener det.
Fantastisk.
Jeg er også misundelig.
MISLYKKEDES
Jean.
Vi har endnu en positiv test.
Lauren er gravid.
- Hvad end det er, så virker det. - Patrick.
George.
En Kershaws-pige.
Jean Purdy, faktisk.
Hvordan kan I holde stedet ud?
Lægevidenskabens fremme har sine omkostninger.
Fremmer du lægevidenskaben?
Du ødelægger hospitalets ry.
Rend mig, George.
Du burde bruge mere tid på golf.
Ortopædkirurg. Stol aldrig på en læge med speciale i ortopædi.
De har ingen kampgejst.
Jeg var på vej til Cambridge, da opkaldet kom.
Patrick, vi har fat i noget. Både Lauren og Rachel…
Der er noget galt med Rachel.
- Hvad? - Vi fik scanningsresultatet.
Jeg kan ikke lide embryoets placering.
- Sidder det forkert? - Det sidder højt.
Og der er en let hævelse ved siden af livmoderen.
Så det kan være ektopisk.
Det skal bekræftes ved en laparoskopi, men jeg frygter det.
Jeg er ked af det.
Hvad var det?
Barnet voksede det forkerte sted, i æggelederen.
Jeg ved, hvad ektopisk er.
Jeg har læst alle bøgerne.
Du har fået det at vide.
Lily.
Det er beskidt, dit arbejde.
Det er ulækkert og skammeligt, og det hører ikke til her.
Det er her ikke. Jeg er her.
Siger du det til dig selv? At synden ikke er din?
Jean.
Godmorgen, pastor. Jeg sætter blomster op til gudstjenesten.
Undskyld, jeg burde ikke være her. Mor sagde det.
Du er ikke blevet ekskommunikeret, Jean.
- Kirken er for alle. - Er den?
Ja.
Jeg har savnet det.
Jean, hvis du angrer dine fejl, kommer Gud tilbage i dit hjerte.
Nej. Det er ikke…
Det er ikke derfor, jeg er her. Undskyld.
Hvordan har din mor det?
Ved du det ikke?
Jeg ved, du er der. Jeg kan se dine tøfler.
Nej, det kan du ikke.
Præsten sagde, du er syg. Er det sandt?
Hvornår har du set ham?
Må jeg komme ind?
Vil du hellere være alene om det?
Arbejder du stadig sammen med dem?
Dit stædige fruentimmer.
Mor, jeg elsker dig. Jeg håber, du bliver rask.
Tak, fordi du sagde det, Muriel.
Lauren er begyndt at bløde.
- Hvad laver du? - Spermoverlevelsestest.
Vi tjekker alle vores dyrkningsvæsker, al medicinen, alle beholderne.
Hvis noget af det skaber problemer, finder vi det.
Vi tester alt, hvad vi bruger.
Denne paraffin er sikker.
Femoghalvfems procent.
Den her er sikker.
Kort pause.
Der er noget, du skal se.
Bob.
Du skal tjekke noget.
Hvilken?
Denne paraffin er giftig.
Hvordan over…
Hvordan overså vi det?
- Ingen anelse. - Den kunne have lykkedes.
Måske andre, hvis vi ikke havde forgiftet kvinderne.
Bebrejder du mig?
Nej! Jeg bebrejder mig.
Lad være. Det var en fejl. Der kommer andre.
Graviditeten var ikke lykkedes. Vi var ikke klar.
Hvad laver du? Stop!
Det er for vigtigt til…
- Nu er det dig, der er skør. - Måske er vi begge skøre.
Ikke, Bob?
Min mor er døende,
og her holder jeg mig vågen hele natten med en galning og hans lortevæsker!
Det var en smuk drøm, og jeg troede virkelig på den.
Men dette har kostet mig alt, og jeg kan ikke…
Mor!
Mor! Jeg er stoppet på arbejdet. Jeg opsiger min lejlighed.
Hvis du ikke lukker mig ind, sover jeg på dit dørtrin!
Stille!
Jeg laver arme riddere.
- Hvad har du gjort ved dit hår? - Ingenting.
Jeg har noget, der kan hjælpe.
OKTOBER 1974
Nej. Ikke sådan.
Du lader den slemme karpe få den.
Der er nogle fine guldfisk.
Se her.
- Pokkers. - Jeanie.
Jeanie?
Jean!
- Lad være. Hvem er det? - Jean.
Arun. Jeg…
Vi skulle til at gå.
Det er min mor, Gladys May. Mor, det er Arun.
Vi arbejdede sammen.
- Hvor? - Han arbejdede ikke med det, mor.
En fornøjelse. Jeg har hørt meget om dig.
- Hvem er det? - Tabitha.
Tabitha.
Det er et smukt navn.
Vi kalder hende Tabby Cat.
Døm os ikke.
Forhåbentlig har hun ikke pels.
Hvordan har Bob det?
Godt. Distraheret.
Travl. Men det er rart, at han er tilbage på fuld tid i Cambridge.
Skal han ikke til Oldham mere?
Ved du det ikke? De lukkede ned, tre måneder efter du rejste.
Patrick var enig.
Han ville have skrevet til dig, men det er nok Bob.
Tak, for denne mad og denne familie.
Vi husker dem, der ikke har mad,
og dem, der har mad, men ingen at dele med. Amen.
Hej. Jeg leder efter Bob.
Køkkenet.
Jean! Hej.
Ruth.
- Hvor er Bob? - Han er derinde.
Jeg folder den, så den bliver til en blomst.
- Det er ikke… - Jeg kan godt.
Har du et øjeblik?
Ja. Piger, fold videre.
Fold dem lige og læg dem i kuverterne.
Pæne foldere gør forskellen.
- Ja, far. - Ja, far.
- Stiller du op til Parlamentet? - Det er lige det.
Jeg troede, det var nået din side af byen nu.
Du burde have fået en folder ind ad døren.
Jeg har haft andet i tankerne.
Ja. Selvfølgelig.
Jeg har ingen chance.
Måske en lille chance.
Cambridge har brug for et Labour-parlamentsmedlem.
Gør det ikke til mit ansvar.
Hvad?
Kershaws Hospital. Du stoppede på grund af mig.
Det virkede ikke.
Så vi…
Jeg besluttede at komme videre.
At træde tilbage.
Jeg har altid gået op i politik. Det ved du.
- Chancen for at blive valgt… - Du gav op.
Nej. Vi overlod det til andre. Sådan er det med videnskab, Jean.
Min mor er syg, og jeg elsker hende.
Jeg havde intet valg.
Vær ikke fjollet.
Man har altid et valg.
Vi var så tæt på.
Jeg troede ikke, du gav op.
Tja… Du gav op først, Jeanie.
Dig.
Hvad?
Overvejer du at gå tilbage til det, når vi er færdige her?
Der er intet at gå tilbage til.
Jeg gennemgår gamle notater. Jeg prøver at forstå ting.
Lov mig ikke at gå tilbage, Jean.
Slå dig ned.
Få dine egne børn.
Jeg kan ikke, mor.
Jeg kan ikke blive gravid.
Nonsens. Du har ikke prøvet.
Jeg har haft ubeskyttet sex siden 1964.
Du har en synder under dit tag.
Har du gået i seng med disse mænd, fordi du vil have et barn?
Og fordi jeg nyder det.
Er det rigtigt?
Der er andre som mig, mor. Overalt.
Jeg ville hjælpe dem.
Du er så fuld af kærlighed.
Træk vejret.
Gud vil finde en vej.
Stop. Træk vejret først, mor.
- Du har blod omkring munden. - Har jeg?
Skal jeg følge dig i seng?
Det er underligt.
Når man ser tilbage på et liv, kan man kun se alle fejlene.
Du var meget mere.
Alt det, man burde have gjort.
Og ikke gjorde.
Mor.
Men den ene ting, man ikke kan finde fejl ved…
…er sine børn.
Fordi de altid er smukke.
Jeg elsker dig, Jeanie.
Jeg elsker også dig, mor.
Godmorgen.
Tak, fordi du kom. Det ville have glædet hende meget.
Det gør mig ondt.
- Patrick. - Er det i orden?
- Bob fortalte det, og jeg ville… - Er Bob her også?
Han sagde, du ikke ville se ham, men måske ville se mig.
Oversygeplejerske Muriel overbeviste mig.
Tak, fordi I kom.
- Tak. - Godmorgen.
Værsgo.
Det er en mærkelig begravelse. De ser på mig, som var jeg Djævlen.
De hader mig stadig. Det gør de alle.
Og de er så kedelige.
Min mor var mange ting.
Kedelig var ikke en af dem, men hun havde mange kedelige venner.
Så var hun heldig at have en interessant datter.
Jeg kan ikke tale om hende.
Så kan vi tale om andre ting, eller du kan tale med en anden.
- Vi begik en fejl. - Vi må tilbage.
Stimuleringen.
Vi skabte kunstige cyklusser, der modarbejdede kvindernes egen rytme.
Hvis vi ændrer det og bruger de rette kemikalier…
Måske bør vi tale om det en anden dag.
Det er en interessant idé.
- Det er måske et forsøg værd. - Patrick.
Jeg har et sidste skud i mig, Jean vist også,
og du er utrættelig, Muriel.
Spørgsmålet er bare…
Hvis vi kan bruge deres cyklus, fastholder vi den.
Hvad vil du ellers lave? Valget gik ikke.
Stemte du på mig?
Du har udtænkt fantastiske løsninger. De er i verdensklasse.
Patricks evner som kirurg er utrolige.
- Du overdriver en smule. - Men vi blander os for meget.
Vi lader kvinderne dyrke deres æg selv så vidt muligt.
Fjerner vi det, der modvirker fertilitet, og normaliserer deres menstruationscyklus,
kan vi mindske risikoen for fiasko.
Ja, jeg stemte på dig.
Jeg skal kunne udtage æg
mellem 24 og 26 timer efter stigningen i hormonniveau.
Den grad af præcision uden medicin…
Det vil kræve urinanalyse hver tredje time.
- Hver tredje time? - Ja.
Selv hvis vi gør det rigtigt, producerer vi kun ét embryo per kvinde.
Det vil mindske vores chancer.
Et godt embryo er bedre end 15 dårlige.
Vi skal passe på ægget indtil befrugtning, implantere det…
Hvert trin kræver et splitsekunds præcision.
Vi får ingen søvn.
Hvornår tvinger de dig til at gå på pension?
Juli 1978.
Kun tre års søvnmangel. Tror du, du kan klare det, Muriel?
Det er en god idé.
Alt ændrer sig.
I UORDEN
Ja. Det er vist alle.
I skal overvåges hver dag.
I er nødt til at flytte til Oldham.
I skal passe på, hvad I spiser og drikker.
På det rette tidspunkt i jeres cyklus
udtager vi jeres æg og ser, hvad vi kan gøre.
Hvordan ved I det? Min cyklus er ikke regelmæssig.
Vi holder øje med jeres urin.
På dette bord er alt, hvad I skal bruge.
Brug bægrene, hver gang I tisser, så indsamler og analyserer vi dem.
- Tak, Sandra. - Tak.
Det er ikke nemt.
I risikerer at blive opdaget af journalister
og blive udstillet i alle aviserne.
Vi ved det, vi ser det, og vi er taknemmelige.
Nogle af de andre, der kom her, kaldte sig selv æggeklubben.
Jeg kunne godt lide det navn.
- Der har været kvinder før jer. - Tak.
- Og der kommer kvinder efter jer. - Linda Nutshall.
- Alle håbefulde. - Tak.
Men alle ved de, at selv om det måske ikke gavner dem,
at for dem, der følger…
Uden jer vil det aldrig kunne lykkes.
Jeg blev vist nervøs og drak mere te end normalt.
Du kom næsten helt til tops.
Har dr. Ruth Hinton lavet denne aftale?
Ja.
Er dine æggeledere blokerede?
Ja.
Du er blevet opereret, men de kunne ikke ordne dem.
Du er 29 år, fr. Brown.
Ja. Jeg har prøvet at få børn i ti år.
I er begge fremragende kandidater,
men jeg må foretage en laparoskopi under bedøvelse, fr. Brown,
og vurdere skaden på dine æggestokke og dit bækken.
Hr. Brown, jeg skal bruge en prøve af din sæd,
som skal afgives ved at masturbere efter et par dage med seksuel afholdenhed.
Jeg slipper lettere end hende.
Hvad er vores chance?
Der er for mange ubekendte faktorer til, at jeg kan svare på det.
Hvad med misdannelser?
Undskyld, men når man læser avisen…
Jeg forstår. Vi læser de samme aviser.
Der er ingen øget risiko for misdannelser.
Du bliver nøje overvåget,
og hvis der er problemer, bliver du oplyst om dem.
Tak.
Hun er klar, hr. Steptoe.
Der er sammenvoksninger omkring æggestokkene.
Ja, hr. Webster.
Pokkers.
Kun tre små follikler.
Ingen follikel viser tegn på ægløsning.
Venstre æggestok…
En god en. Samtaleanlæg.
Tændt.
Bob, vi har en god follikel i venstre æggestok.
Den er klar. Nok to centimeter i diameter, den er svær at komme til.
- Jeg er klar. - Godt.
Okay, sug.
Tændt.
Forsigtigt.
Stop.
Tak.
Afsted.
Samtaleanlæg.
Jeg fik det.
Patrick, et fremragende æg.
6748/1.
Kom ind.
Er du alene?
Ja. Jeg forbereder mig bare.
Godt. Jeg har taget trusserne af.
Bed mig ikke om at skifte tøj, og vov ikke at kalde på Muriel.
Jeg kan lide hende nu, men…
Kan jeg få…
Er det muligt for mig at få…
Nej.
Hvad hvis…
Hvad hvis det virker?
Efter min mening er endometriosen meget slem.
Jeg kan prøve at fjerne noget af den, men…
Videnskaben er nok ikke helt klar til dig endnu.
Jeg kan måske lindre smerten. Det må være smertefuldt.
Nej. Tak.
Hvad med en drink?
Det er morgen.
Jeg tager en appelsinjuice, men du burde tage noget stærkere.
Ja tak.
- Har Bob fortalt om mig? - Nej.
Men han vidste det. Du vidste det.
Muriel vidste det nok.
Vi har arbejdet sammen i otte år. Vi ved stort set alt om hinanden.
Du ved sikkert ting om mig, jeg ikke aner.
Jeg tjente i flåden i krigen.
Skibslæge.
Jeg var ung, men dygtig.
Og uheldig.
Vores skib blev torpederet.
Jeg svømmede ud til redningsbåden.
Vi trak alle, vi kunne, op af vandet.
Skibslæge er én ting.
Cheflæge på en redningsbåd fuld af døende mænd…
Jeg måtte beslutte, hvem jeg skulle behandle.
For lidt morfin.
For lidt af alt.
Jeg så mænd i øjnene…
…og måtte afgøre baseret på meget få beviser,
om de ville kunne overleve.
Jeg er overbevist om, at nogle af dem, jeg lod dø,
kunne have overlevet.
Det er ufatteligt.
Tilgiv mig. Du behøver ikke vide alt det.
Min pointe er, at det, jeg bryder mig mindst om ved jobbet,
er at beslutte, hvem der skal hjælpes, og hvem der ikke skal.
Hundredvis af breve. Jeg ved, du også får dem.
Kvinder tigger om at komme med i vores program.
Man læser brevene, og man kan mærke det.
Man kan mærke, de ser en over skulderen.
Vi ser os som en utrolig mulighed.
Vi kan gøre de ufrugtbare frugtbare.
Men der er stadig så mange kvinder, vi ikke…
Vi ikke kan hjælpe.
Og jeg tænker, at for dem
må vores eksistens være endnu en kilde til smerte.
Kvinder formoder, vi kan få børn.
Det får vi at vide.
Der er biologiske og samfundsmæssige forventninger.
Intet kan gøre smerten ved det afsavn større.
Men vi har mulighed for at gøre den mindre.
Og ja.
Det siger jeg som en, redningsbåden ikke kan hjælpe.
12. NOVEMBER 1977
Patrick. Har du mulighed for at indsætte embryoet i aften?
Fire celler.
Hvilken fødselsdagsmiddag?
Det er din kones navn, ikke?
Kender du min kones navn?
Så burde jeg have hørt bedre efter.
Sig til ham, at vi ikke fik dessert.
Jeg siger til ham, at vi hverken fik dessert eller ost.
Hvordan kan nogen arbejde her?
Vi har piftet det op. Du skulle have set det før.
Det var rædsomt. I det mindste har vi glas i vinduerne nu.
Det lykkedes mig at finde nogle kiks.
Godaften, oversygeplejerske. Beklager tidspunktet.
Jeg kommer gerne.
Er det chokoladekiks?
Lækkert.
Otte smukke celler.
- Vi gør fr. Brown klar. - Jeg gør stuen klar.
Kanyle, 2,2 millimeter.
Hvis du vil være sød at lægge dig på lejet og lægge benene i bøjlerne.
6748/1.
6748/1. Lesley Brown.
Ja. Så er det nu.
Det var det.
Hvordan har du det?
Jeg føler mig gravid.
Betyder det, at jeg er skør?
Ikke ligefrem skør.
Godt klaret.
Det bliver værre med pressen. De ved, vi er tæt på.
Vi må beskytte Lesley.
Vi beskytter dem alle.
Ved du, hvad de har været igennem?
Aviserne betaler 5.000 pund for navn og adresse på vores patienter.
Yderligere 5.000, hvis deres historie bliver trykt.
Vi kunne blive rige. Jeg har alle deres navne og adresser.
De er bare prøver i en petriskål for dig, men det er folks liv.
Rachel, Kathy, Gail, Trisha.
Harriet, Jan, Gracie, Nicola, Julie, Viv.
Polly, Marie, Violet, Sally, Lauren, Liz.
Jo, Christina.
- Mel. - Du kender deres navne.
Fra æggeklubben?
Ja.
Jeg er forsker, Jean.
Jeg fejler hver dag i håbet om, at jeg lykkes én gang om 20 år.
De forbliver et nummer, for ellers kan jeg ikke bære det.
Du er en sær mand.
Den særeste, jeg har mødt.
25. JULI 1978
Godmorgen.
Gode nyheder. Fosterets hoved har en diameter på 9,6 cm.
Lecithin-sphingomyelin-forholdet er 3,9 til 1.
Det indikerer barnets evne til at trække vejret ved fødslen.
Normalt er det 2 til 1, så 3,9 til 1 er rigtig godt.
Så er hun klar til at komme ud?
Ja. Jeg er lidt bekymret over, at du har haft svangerskabsforgiftning,
så jeg synes, vi bør få dit barn ud hurtigst muligt,
hvilket betyder en beslutning
mellem at sætte fødslen i gang og foretage et kejsersnit.
Hr. Steptoe, vi forstår halvdelen af det, du siger,
men vi stoler på den beslutning, du mener er den rigtige.
Vi er nok enige om,
at det er nemmere at gøre det uden pressens tilstedeværelse.
Selvfølgelig.
Få besøg som sædvanlig i dag.
Sig ingenting.
Klokken 21 tager du hjem, John. Vi henter dig i al hemmelighed.
Klokken 23 opererer vi, og I har jeres barn inden midnat.
Hvordan lyder det?
Det lyder ret fantastisk.
Kan I bekræfte, at det er Lesley Brown?
Billede, hr. og fr. Frankenstein?
Dr. Frankenstein!
- Se herhen, frk. Purdy. - Her, dr. Edwards!
Dr. Edwards!
- Jeg er klar, hr. Steptoe. - Tak, Muriel.
Jeg laver et lodret snit.
Slip mig!
- Journalist. - Lad mig være.
- Udgiver sig for blikkenslager. - Giv slip! Slip mig!
Nu er det snart.
Nu skærer jeg ind i det nederste segment af livmoderen.
Sådan. Sug.
Kan du høre det?
PIGE AF BROWN
Jean, kom.
Er det mit barn?
Ja.
Tak.
Hun er her.
Ja.
Det er nemt.
Nu, hvor Jean er her, bør vi holde en tale.
- Ja! Patrick, tale? - Patrick.
- Nej. - Et par ord.
Kom nu.
- Kom nu. Jean, en tale. - Nej.
Okay. Jeg holder en tale.
Selvfølgelig.
- Ja. Først vil jeg takke… - Nej, det gør du ikke.
Stop, Patrick. Uden alle jer…
- Sad du i Parlamentet. - Ja!
Meget morsomt.
Oversygeplejerske!
I tre dage voksede den lille pige i vores medium.
Hun blev indsat i sin mor med utrolig dygtighed.
Hun brød ud af sin membran og foldede sig smukt ud.
Vi har gjort noget helt ekstraordinært.
Vi har gjort det, fordi det var nødvendigt.
Det har været et privilegium at arbejde sammen med jer.
At give afkald sammen med jer.
At skabe sammen med jer.
Husk dette øjeblik.
Jeg bliver aldrig en del af noget så ekstraordinært igen.
Husk det, og…
Og værdsæt det.
Skål for jer.
- Skål for os. - Skål for os.
Hvad så nu?
Vi gør det hele igen.
Brown-parret har spurgt, om vi vil give barnet et mellemnavn.
- Jeg tænkte på Joy. - Det er smukt!
Godt valg?
Rigtig godt valg.
Kære hr. Killion,
mindepladen bør bære navnene på dem,
der hjalp med undfangelsen af Louise Brown.
Ikke mindst Jean Purdy.
Hun rejste til Oldham med mig i ti år
og hjalp lige så meget med projektet som os.
Jeg var biolog, Patrick var fødselslæge, og Jean…
Man kan beskrive Jean som…
Uden hende havde intet af dette været muligt.
Hun gjorde det uudholdelige udholdeligt.
Det er ret simpelt.
Hendes navn skal stå på mindepladen.
BOB KÆMPEDE FORTSAT FOR AT FÅ JEANS NAVN PÅ MINDEPLADEN UDEN FOR KERSHAWS HOSPITAL.
I 2015 BLEV EN NY MINDEPLADE AFSLØRET,
30 ÅR EFTER JEAN DØDE AF KRÆFT I EN ALDER AF 39 ÅR.
DET ENESTE OVERLEVENDE HOLDMEDLEM, BOB EDWARDS, MODTOG NOBELPRISEN I 2010.
MELLEM 1969 OG 1978 BEHANDLEDE BOB, PATRICK, MURIEL OG JEAN 282 KVINDER.
DET RESULTEREDE I FEM GRAVIDITETER OG TO FULDBÅRNE BØRN, LOUISE OG ALASTAIR.
SIDEN LOUISE JOY BROWNS FØDSEL
ER MERE END 12 MILLIONER REAGENSGLASBABYER BLEVET FØDT I HELE VERDEN.
FILMEN ER DEDIKERET TIL ALLE DEM, DER GJORDE DENNE GLÆDE MULIG.
Tekster af: Maiken Waldorff